કાર ફુલ સ્પીડમાં જઈ રહી હતી. એ સમયે રોડ પરના સ્પીડબ્રેકર પર સફેદ પટ્ટા ન હોવાથી ડ્રાઇવરને દેખાયું નહોતું અને કાર સ્પીડબ્રેકર પર ઊછળીને રોડ પરના ડિવાઇડરને કુદાવીને સામેના રોડ પર આવેલા એક ઝાડ સાથે અથડાઈ હતી. એમાં ડ્રાઇવરની પાછળની સીટ પર બેઠેલા ૨૪ વર્ષના બિઝનેસમૅન સિદ્ધાર્થ ભંડારી મૃત્યુ પામ્યો હતો, જ્યારે બીજો યુવાન નીલેશ બની ગંભીર રીતે ઈજા પામી મુલુંડની ર્ફોટિસ હૉસ્પિટલમાં સારવાર લઈ રહ્યો છે તેમ જ રિયલ એસ્ટેટ બિઝનેસ ઑનલાઇન શરૂ કરનાર આદિત્ય શર્મા કુદરતી રીતે બચી ગયો હતો.